
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr. 4c-12/1159/21.11.2017
	                                   Bucureşti, 12.12.2017 

                          PLx. 475/2017


RAPORT 

asupra proiectului de Lege pentru modificarea art.2 lit.f) din Legea nr.294/2007 privind derularea în România a proiectelor finanțate prin Programul NATO de Investiții în Securitate

1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru modificarea art.2 lit.f) din Legea nr.294/2007 privind derularea în România a proiectelor finanțate prin Programul NATO de Investiții în Securitate, trimis cu adresa nr. PLx. 475 din 20 noiembrie 2017 şi înregistrat cu nr. 4c-12/1159 din 21.11.2017. 

Proiectul de lege are ca obiect de reglementare modificarea art.2 lit.f) din Legea nr.294/2007, în sensul asigurării condiţiilor necesare îndeplinirii obligaţiilor României, în calitate de stat membru NATO, referitoare la fundamentarea, implementarea, operarea şi mentenanţa facilităţilor operaţionale dezvoltate prin NSIP (NATO Security Investment Programme) pe toată durata de existenţă a acestora în România

2.  Consiliul Suprem de Apărare a Țării, cu acordul individual al membrilor acestuia, a hotărât avizarea Proiectul de Lege, conform hotărârii nr. 105 din 14.09.2017.

3. Consiliul Legislativ, conform avizului cu nr. 771/27.09.2017, a avizat favorabil acest proiect de Lege.

4. Senatul a adoptat proiectul de Lege în ședința din 14 noiembrie 2017.

5 Proiectul de Lege face parte din categoria legilor ordinare, potrivit prevederilor art. 76 alin. (2) din Constituţia României, republicată.
6. Potrivit prevederilor art. 75 alin. (1) și (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

7. În conformitate cu prevederile art.55 din Regulamentul Camerei Deputaţilor, republicat, la dezbaterea proiectului de Lege a participat reprezentantul Guvernului României, respectiv domnul Nicolae Nasta, Secretar de Stat în Ministerul Apărării Naționale.

8.  La lucrările Comisiei au fost prezenţi conform listei de prezență.
În urma dezbaterilor, în şedinţa din 12 decembrie 2017, membrii Comisiei au hotărât, cu unanimitate de voturi, adoptarea proiectului de Lege.
Preşedinte,

Dorel - Gheorghe CĂPRAR

Către
BIROUL PERMANENT
AL CAMEREI  DEPUTAŢILOR

Vă înaintăm alăturat, RAPORTUL asupra asupra proiectului de Lege pentru modificarea art.2 lit.f) din Legea nr.294/2007 privind derularea în România a proiectelor finanțate prin Programul NATO de Investiții în Securitate, trimis cu adresa nr. PL-x. 475 din 20 noiembrie 2017 şi înregistrat cu nr. 4c-12/1159 din 21.11.2017. 


În raport cu obiectul şi conţinutul său, proiectul de Lege face parte din categoria legilor ordinare.

Preşedinte,

Dorel - Gheorghe CĂPRAR
